
Ultimul „beneficiu” al apartenenţei noastre la ceea ce unii numesc noua Uniune Sovietică, adică UE, 
reprezintă transferul datelor noastre personale Statului Israel, pentru „păstrarea în siguranţă deplină”. 
Fireşte, ele vor fi updatate în timp real. De ce se face asta? Aşa, pentru că se poate! Nu se oferă absolut 
nici o justificare pentru această măsură şi nici nu este vorba de vreo reciprocitate. Nu întreabă nimeni 
dintre „reprezentanţii” noştri ce treabă are statul evreu cu numele, chipurile şi vârsta copiilor noştri, cu 
opțiunile noastre politice şi cu starea de sănătate a românilor precum rezultă din fişele de asigurare ale 
CAS? Sau cu veniturile noastre şi cu numerele de telefon sunate, cu rudele şi prietenii noştri. Decizia 
adoptată pe 31 ianuarie 2011, prin care se prevede transferul datelor personale ale cetățenilor CE către 
Israel, explică faptul că acest stat răspunde Directivei 95/46 privind protecţia datelor. Unele formulări din 
actul respectiv, formulări pe care ne-am permis a le sublinia, stârnesc zâmbete largi. 

Decizia Comisiei din 31 ianuarie 2011 — în temeiul Directivei 95/46/CE a Parlamentului European şi a 
Consiliului privind nivelul de protecţie adecvat asigurat de Statul Israel privind prelucrarea automată a 
datelor cu caracter personal [notificată cu numărul C(2011) 332]COMISIA EUROPEANĂ, având în 
vedere Tratatul privind funcţionarea Uniunii Europene, având în vedere Directiva 95/46/CE a 
Parlamentului European şi a Consiliului din 24 octombrie 1995 privind protecţia persoanelor fizice în ceea 
ce priveşte prelucrarea datelor cu caracter personal şi libera circulaţie a acestor date [1], în special 
articolul 25 alineatul (6), După consultarea Autorităţii Europene pentru Protecţia Datelor, întrucât: 

(1) În temeiul Directivei 95/46/CE, statelor membre li se cere să ia măsuri astfel încât transferul datelor cu 
caracter personal căre o ţară terță să poată avea loc numai în cazul în care tara terță în cauză asigură un 
nivel adecvat de protecţie şi în cazul în care legile statelor membre care pun în aplicare alte dispoziții ale 
directivei sunt respectate înainte de transfer. 

(2) Comisia poate constata că o ţară terță asigură un nivel adecvat de protecţie. În acest caz, datele cu 
caracter personal pot fi transferate din statele membre fără să fie nevoie de garanţii suplimentare. 

(3) În temeiul Directivei 95/46/CE, nivelul de protecţie a datelor trebuie evaluat ținând seama de toate 
împrejurările care au legătură cu o operaţiune de transfer de date sau cu o serie de operaţiuni de transfer 
de date şi acordând o atenţie specială mai multor elemente relevante pentru transfer, enumerate la 
articolul 25. 

(4) Având în vedere diferitele abordări privind protecţia datelor din ţările terțe, evaluarea caracterului 
adecvat trebuie efectuată şi orice decizie în temeiul articolului 25 alineatul (6) din Directiva 95/46/CE 
trebuie adoptată şi pusă în aplicare astfel încât să nu creeze discriminări arbitrare sau nejustificate față 
de ţările terțe în care există condiţii similare ori între acestea, şi să nu se constituie o barieră mascată în 
calea comerțului, ţinând seama de angajamentele internaţionale actuale ale Uniunii Europene. 

(5) Sistemul juridic din Statul Israel nu dispune de o constituţie scrisă, însă Curtea Supremă din Statul 

Israel a acordat un statut constituțional anumitor „legi de bază”. Această „legislaţie de bază” este 
completată de o jurisprudenţă extinsă, întrucât sistemul juridic israelian aderă în mare masură la 
principiile dreptului comun. Dreptul la protecţia vieții private este inclus în legislația de bază: „Demnitate 
umană şi libertate”, în secţiunea 7. 

(6) Standardele legale pentru proteţia datelor cu caracter personal în Statul Israel sunt bazate în mare 
parte pe standardele stabilite prin Directiva 95/46/CE şi sunt prevăzute în Legea privind protecţia vieții 
private 5741-1981, modificată ultima dată în 2007 pentru a stabili noi cerinţe privind prelucrarea datelor 
cu caracter personal şi organizarea detaliată a autorităţii de supraveghere. 

(7) Legislaţia în domeniul protecţiei datelor este completată, de asemenea, de decizii guvernamentale 
privind punerea în aplicare a Legii privind protecţia vieții private 5741-1981 şi organizarea şi funcţionarea 
autorităţii de supraveghere, bazată în mare parte pe recomandările formulate în raportul adresat 
Ministerului Justiţiei de către Comitetul de examinare a legislaţiei în ceea ce priveşte bazele de date 
(raportul Schoffman). 

(8) Mai multe instrumente juridice care reglementează dferite sectoare, precum legislaţa din sectorul 
financiar, reglementăile în domeniul sănătăţii şi registrele publice, conţin, de asemenea, dispoziții privind 
protecția datelor. 

(9) Standardele juridice în materie de protecţie a datelor aplicabile în Statul Israel includ toate principiile 
de bază necesare pentru a asigura un nivel adecvat de protecţie a persoanelor fizice în ceea ce priveşte 
prelucrarea datelor cu caracter personal din bazele de date automatizate. Capitolul 2 din Legea privind 
protecția datelor 5741-1981, care prevede principiile de prelucrare a datelor cu caracter personal, nu se 
aplică prelucrării datelor cu caracter personal din bazele de date neautomatizate (bazele de date 
manuale). 

(10) Aplicarea standardelor juridice în materie de protecţie a datelor este garantată prin căi de atac de 
ordin administrativ şi judiciar, precum şi printr-un control independent exercitat de autoritatea de 
supraveghere, şi anume de Autoritatea privind legislația, informaţia şi tehnologia din Statul Israel (ILITA), 
care este investită cu atribuţii de investigaţie şi intervenţie şi care actionează în deplină independenţă. 
(11) Autorităţile israeliene responsabile de protecţia datelor au dat explicaţii şi asigurări referitoare la 
modul în care trebuie interpretată legislaţia israeliană şi au confirmat că legislaţia israeliană privind 
protecția datelor este pusă în aplicare conform acestei interpretări. Prezenta decizie ţine seama de 
explicaţiile şi asigurările respective şi este, prin urmare, condiţionată de acestea. 

(12) Prin urmare, ar trebui să se considere că Statul Israel asigură un nivel adecvat de protecţie a datelor 
cu caracter personal, astfel cum este prevăzut în Directiva 95/46/CE, în ceea ce priveşte transferurile 
internaţionale automatizate de date cu caracter personal din Uniunea Europeană către Statul Israel sau 
transferurile neautomatizate supuse unor prelucrări automatizate în Statul Israel. Pe de altă parte, 
transferurile internaţionale de date cu caracter personal din UE către Statul Israel, atunci când atât 
transferul în sine, cât şi prelucrarea ulterioară a datelor se efectuează exclusiv prin mijloace 
neautomatizate, nu intră sub incidenţa prezentei decizii. 

(13) Pentru a asigura transparenţa şi pentru a garanta capacitatea autorităţilor competente ale statelor 
membre de a asigura protecţia persoanelor fizice în ceea ce priveşte prelucrarea datelor lor cu caracter 
personal, trebuie specificate circumstanţele excepţionale în care poate fi justificată suspendarea anumitor 
fluxuri specifice de date, fără a aduce atingere constatării unui nivel adecvat de protecţie. 

(14) Constatările prezentei decizii privind nivelul adecvat de protecţie se referă la Statul Israel, astfel cum 
este definit în conformitate cu dreptul internaţional. Transferurile ulterioare către un destinatar din afara 
Statului Israel, astfel cum este definit în conformitate cu dreptul internaţional, ar trebui considerate 

transferuri de date cu caracter personal către ţări terțe. 

(15) Grupul de lucru pentru protecţia persoanelor fizice în ceea ce priveşte prelucrarea datelor cu 
caracter personal, stabilit în temeiul articolului 29 din Directiva 95/46/CE, şi-a dat avizul favorabil cu 
privire la nivelul adecvat de protecţie a datelor cu caracter personal în ceea ce priveşte transferurile 
internaţionale automatizate de astfel de date din Uniunea Europeană sau transferurile neautomatizate 
supuse unor prelucrări automate în Statul Israel. În avizul său favorabil, grupul de lucru a încurajat 
autorităţile israeliene să adopte noi dispoziţii care să extindă aplicarea legislaţiei israeliene la bazele de 
date manuale, care să recunoască în mod explicit aplicarea principiului proportionalităţii la prelucrarea 
datelor cu caracter personal în sectorul privat şi care să interpreteze excepţiile pentru transferurile 
internaţionale de date în conformitate cu criteriile prevăzute în documentul său de lucru privind 
interpretarea comună a articolului 26 alineatul (1) din Directiva 95/46/CE [2]. Acest aviz a fost luat în 
considerare pentru pregătirea prezentei decizii [3]. 

(16) Comitetul instituit în temeiul articolului 31 alineatul (1) din Directiva 95/46/CE nu a emis un aviz în 
termenul stabilit de preşedintele acestuia, 


ADOPTĂ PREZENTA DECIZIE: 


Articolul 1 

(1) În sensul articolului 25 alineatul (2) din Directiva 95/46/CE, se consideră că Statul Israel oferă un nivel 
adecvat de protecţie a datelor cu caracter personal transferate din Uniunea Europeană în ceea ce 
priveşte transferurile internaţionale automate de date cu caracter personal din Uniunea Europeana sau în 
cazul transferurilor neautomate, dacă aceste sunt supuse unor prelucrări automate în Statul Israel. 

(2) Autoritatea israeliană competenţă în materie de supraveghere a aplicării standardelor juridice privind 
protecţia datelor în Statul Israel este „Autoritatea privind legislaţia, informaţia şi tehnologia din Statul 
Israel (ILITA)”, menţionată în anexă la prezenta decizie. 


Articolul 2 

(1) Prezenta decizie se referă exclusiv la nivelul adecvat de protecţie oferit în Statul Israel, astfel cum 
este definit în conformitate cu dreptul internaţional, în vederea îndeplinirii cerințelor de la articolul 25 
alineatul (1) din Directiva 95/46/CE şi nu aduce atingere altor condiţii sau restricţii care pun în aplicare 
alte dispoziţii din directiva menţionată anterior care se referă la prelucrarea datelor cu caracter personal 
în statele membre. 

(2) Prezenta decizie se aplică în conformitate cu dreptul internaţional. Aceasta nu aduce atingere 
statutului Înălţimilor Golan, Fâşiei Gaza şi Cisiordaniei, inclusiv lerusalimului de Est, astfel cum este 
definit în conformitate cu dreptul internaţional. 


Articolul 3 

(1) Fără a aduce atingere atribuţiilor lor de a lua măsuri pentru a asigura respectarea dispoziţiilor 
naţionale adoptate în temeiul unor alte dispoziţii decât cele prevăzute la articolul 25 din Directiva 
95/46/CE, autoritățile competente din statele membre îşi pot exercita atribuţiile pentru a suspenda 
fluxurile de date către un destinatar din Statul Israel în vederea protejării persoanelor fizice în ceea ce 
priveşte prelucrarea datelor cu caracter personal ale acestora, în următoarele cazuri: 

(a) atunci când o autoritate israeliană competentă a stabilit că destinatarul încalcă standardele de 
protecție aplicabile; sau 

(b) atunci când este foarte probabil ca standardele de protecţie să fie încălcate, există motive întemeiate 
să se creadă că autoritatea israeliană competentă nu ia sau nu va lua masuri adecvate şi în timp util 
pentru a rezolva cauza respectivă, continuarea transferului ar crea un pericol iminent de prejudiciere 
gravă a persoanelor în cauză, iar autoritățile competente din statul membru au depus eforturi rezonabile 
în aceste circumstanţe de a avertiza partea responsabilă de prelucrarea datelor din Statul Israel şi i-au 
oferit posibilitatea de a răspunde. 

(2) Suspendarea încetează de îndată ce sunt asigurate standardele de protecţie, iar autorității 
competente din statele membre în cauză i se aduce la cunoştinţă acest lucru. 


Articolul 4 

(1) Statele membre informează fără întârziere Comisia cu privire la măsurile luate în temeiul articolului 3. 
(2) Statele membre şi Comisia se informează reciproc cu privire la cazurile în care măsurile luate de 
autorităţile israeliene răspunzătoare de respectarea standardelor de protecţie nu asigură aceasta 
respectare a standardelor. 

(3) În cazul în care informaţiile culese în temeiul articolului 3 şi al alineatelor (1) si (2) din prezentul articol 
demonstrează că un organism însărcinat cu asigurarea respectării standardelor de protecţie î Statul 
Israel nu îşi îndeplineşte eficient rolul, Comisia informează autoritatea israeliană competentă şi, în cazul 
în care este necesar, prezintă un proiect de măsuri în conformitate cu procedura prevazută la articolul 31 
alineatul (2) din Directiva 95/46/CE în vederea abrogării sau suspendării prezentei decizii ori a limitării 
domeniului de aplicare a acesteia. 


Articolul 5 

Comisia evaluează punerea în aplicare a prezentei decizii şi raportează orice constatare pertinentă 
comitetului înfiinţat în temeiul articolului 31 din Directiva 95/46/CE, incluzând orice dovadă care ar putea 
afecta constatarea de la articolul 1 din prezenta decizie conform căruia protecţia datelor în Statul Israel 
este adecvată, în sensul articolului 25 din Directiva 95/46/CE, precum şi orice dovadă din care rezultă că 
prezenta decizie este aplicată în mod discriminatoriu. Comisia va monitoriza, în special, prelucrarea 
datelor cu caracter personal în bazele de date manuale. 


Articolul 6 
Statele membre iau toate măsurile necesare pentru a se conforma prezentei decizii în termen de 3 luni 
de la data notificării acesteia. 


Articolul 7 
Prezenta decizie se adresează statelor membre. 


Adoptată la Bruxelles, 31 ianuarie 2011. 

Pentru Comisie, 

Viviane Reding 

Vicepresedinte 

[1] JO L 281, 23.11.1995, p. 31. 

[2] Documentul WP114 din 25 noiembrie 2005. Disponibil la adresa: 
http://ec.europa.eu/justice_home/fsj/privacy/docs/wpdocs/2005/wp114_en.pdf 

[3] Avizul 6/2009 privind nivelul de protectie a datelor cu caracter personal in Israel. Disponibil la adresa: 
http://ec.europa.eu/justice_home/fsj/privacy/docs/wpdocs/2009/wp165_en.pdf 

ANEXA 

Autoritatea competentă în materie de supraveghere menţionată la articolul 1 alineatul (2) din prezenta 
decizie: 

The Israeli Law, Information and Technology Authority (Autoritatea privind legislaţia, informaţia şi 
tehnologia din Statul Israel) 

The Government Campus 

9th floor 

125 Begin Rd. 

Tel Aviv 

Israel 

Adresa poştală: 

P.O. Box 7360 

Tel Aviv, 61072 

Tel.: +972-3-7634050 

Fax: +972-2-6467064 

E-mail: ILITAQjustice.goviil 

Site: http://www.justice.gov.il/MOJEng/RashutTech/default.htm 


Preluare din ftr.ro 


